Diari Oficial de la Generalitat Valenciana


Sumari del DOGV 5119, del 21-10-2005 (2005/11777)

Informació pública de la notificació de la Junta Arbitral del Transport d'Alacant de laude arbitral a l'empresa Agencia Eva Serrano Martínez e Hijos, SL. Expedient número 002/05-A.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5119

Data del DOGV
:   21-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11758


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la notificació de la Junta Arbitral del Transport d'Alacant de laude arbitral a l'empresa Agencia Eva Serrano Martínez e Hijos, SL. Expedient número 002/05-A. [2005/F11327]
  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'Agencia Eva Serrano Martínez e Hijos, SL, que s'ha dictat laude en l'expedient 002/05-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text és el següent:
  
Tribunal:
  
President: Manuel Gálvez Acero, cap del Servici Territorial de Transports d'Alacant. Vocals: Juan Rico Girona, representant de les empreses de transports; Antonio Guardiola Jover, representant dels usuaris; vocal secretària: Ana Antolín Baigorri.
  
Alacant, 3 de març de 2005
  
A les 10.00 hores es constituïx la Junta Arbitral del Transport d'Alacant en la seua seu d'avinguda d'Aguilera, 1-6a, pels membres expressats al marge, a fi de dictar laude arbitral sobre la controvèrsia plantejada en l'expedient número 002/05-A, promogut per Euro-Palmira, SA, amb domicili a València, contra l'Agencia Eva Serrano Martínez e Hijos, SL, amb domicili a Alacant, en relació amb la reclamació següent: impagament de ports per servicis de transport realitzats entre dos punts d'Alemanya i Girona el 18 de febrer de 2004 per un valor d'1.160,00 euros (mil cent seixanta euros), IVA inclòs, més despeses per import de 122,80 (cent vint-i-dos amb huitanta euros), més interessos avaluats en 58,00 euros (cinquanta-huit euros). Comença la vista oral sense la compareixença de la reclamada, a pesar d'haver sigut citada en el termini i en la forma adequada, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, José Manuel Aparisi Torres, el qual ratifica la demanda i les quanties expressades. Així mateix, són aportades a l'expedient cartes de port internacional (CMR) justificatives del transport realitzat com a base per a la facturació, el muntant de la qual és objecte de reclamació pel principal, més document bancari, factures de correus i bitllet de tren (Alacant-València) que acrediten les despeses reclamades. Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, i el seu reglament, ja que afecta les qüestions competencials de les juntes arbitrals del transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent laude:
  
Estimar parcialment la demanda interposada per Euro-Palmira, SA, contra l'Agencia Eva Serrano Martínez e Hijos, SL, per considerar formalitzat el contracte i realitzades les prestacions convingudes, així com justificades les despeses llevat del transport València-Alacant, i han de quedar exclosos també els interessos reclamats ja que s'entén que el dret a estos regulat en l'article 27 del conveni CMR correspon «a qui té dret de disposició sobre la mercaderia» i s'inclou el citat article en el capítol IV del mencionat conveni, per mitjà del qual es determina la responsabilitat del transportista. Conseqüentment amb el que s'ha exposat procedix que l'Agencia Eva Serrano Martínez e Hijos, SL, abone a Euro-Palmira, SA, la quantitat d'1.261,75 euros (mil dos-cents seixanta-un amb setanta-cinc euros), inclòs l'IVA, en concepte de ports després de liquidació. Contra esta decisió arbitral es pot interposar únicament recurs d'anul·lació davant de l'Audiència Provincial, que s'haurà de presentar dins dels 10 dies següents al de la notificació del laude, o d'aclariment, dins dels cinc dies següents al de la notificació. Contra el laude arbitral ferm només es podrà interposar recurs de revisió, de conformitat amb el que establix la legislació processal per a les sentències processals fermes. Cosa que per a constància, arxivament i trasllat a les parts firmen els membres de la junta al lloc i en la data indicats.
  
Alacant, 29 de setembre de 2005.- El president de la Junta Arbitral del Transport d'Alacant: Manuel J. Gálvez.